12/09/2012 | Administración LocalMunicipal
Cee
Convocatoria bolsas para gastos de comedor escolar do Concello de Cee

Aprobadas por Resolución da Alcaldía de data 3 de setembro de 2012, as bases para a solicitude de bolsas para gastos de comedor escolar do concello de Cee, fánse públicas, para o seu coñecemento e aos efectos de solicitude das mesmas. BASES PARA SOLICITUDE DE BOLSAS PARA GASTOS DE COMEDOR ESCOLAR DO CONCELLO DE CEE 1. Definición e obxecto das axudas 2. Requisitos esixidos 3. Instrucción do procedemento 4. Documentación necesaria 5. Prazo de presentación das solicitudes 6. Baremo e contía das axudas 7. Partida orzamentaria e contía total da subvención 8. Procedemento de reintegro de subvencións percibidas 9. Disposición final 1. DEFINICIÓN E CONTIDO DAS BOLSAS O obxecto desta convocatoria, que se encadra dentro do ámbito das prestacións dos servizos sociais, é contribuir a paliar os gastos que xenera nas familias residentes no Concello de Cee e con menos recursos, o pagamento de gastos de comedor escolar para o curso académico 2012/2013, dos cursos de educación primaria e ESO, mediante o abono de todos ou parte dos gastos de comedor escolar. Quedan excluídos os alumnos de centros docentes públicos non universitarios dependentes da Consellería de Educación e Ordenación Universitaria que impartan os niveis de ensino obrigatorio e/ou segundo ciclo de educación infantil, que se poidan beneficiar da gratuidade do mesmo ó abeiro do Decreto 10/2007 do 25 de xaneiro polo que se regula o funcionamento dos comedores escolares nos centros docentes públicos non universitarios dependentes da Consellería de Educación e Ordenación Universitaria.2. REQUISITOS ESIXIDOS a) Ser pai/nai/titor legal dun alumno/a que estea matriculado para o curso 2012/2013 nun dos cursos obxecto da bolsa. b) Que o solicitante da beca e o alumnado estea empadroado e resida no termo municipal de Cee cunha antelación dun ano inmediatamente anterior á data da solicitude. c) Que a necesidade de utilización do comedor escolar estea debidamente xustificada d) Obter un mínimo de puntuación no expediente de solicitude de 5 puntos segundo os baremos establecidos (nº 1 e nº 2) na presente convocatoria. Baremo nº 1 da renda familiar Baremo nº 2 de circunstancias persoais Renda familiar: Considerarase a suma dos ingresos netos obtidos no último exercicio por tódolos membros computables, sexa cal sexa a súa procedencia ( rendementos do traballo por conta propia ou allea, pensións, subsidios, prestacións, rendas de capital… etc). Computaranse, para o establecemento da RPC, os ingresos do anoa anterior (2011). Membro computable: Son membros computables da familia, ó respecto da consideración para o cálculo da renda familiar, os seguintes: o pai, a nai, titores ou persoas encargadas da garda e protección do menor, e aqueles fillos menores de 26 anos de idade que dependan económicamente dos país ou fillos discapacitados. No caso de divorcio ou separación dos país, considerarase como solicitante á persoa que ostente a garda e custodia do menor, e non se consideraría membro computable aquel que non conviva co solicitante da axuda, sen prexuízo de que na renda familiar se inclúa a contribución económica. e) Non desfrutar doutras axudas, bolsas ou subvencións de igual ou análoga finalidade outorgadas por organismos e institucions públicas ou privadas.1. DOCUMENTACIÓN NECESARIA a) Solicitude no modelo que se recollerá nas dependencias municipais b) Copia do DNI do solicitante( pai/nai/titor/a) e do cónxuxe, se é o caso. c) Copia do libro de familia e, no caso de familias numerosas, copia tamén do título de familia numerosa. d) Certificado de minusvalía, se ser o caso, ou certificado de valoración da dependencia. e) Certificado de empadronamento con data de alta do solicitante. f) Certificado de convivencia expedido polo Concello. g) Declaración da renda ou, no caso de non estar obrigado a facela, certificación negativa con imputación de rendas expedida pola Axencia Tributaria. h) Xustificantes de ingresos actuais: i. Para persoas en situación de desemprego: Certificación do INEM onde conste se están percibindo ou non algún tipo de subsidio. ii. Para pensionistas: Certificado do INSS do importe actual da pensión. No caso de pensionistas de pensións non contributivas, certificación da Xunta de Galicia. No caso de percepción de pensións do estranxeiro, xustificantes bancarios. iii. Calquera outro que lle sexa requerido a xuízo dos servizos sociais para o baremo da situación económica. a) Se a unidade familiar alega carecer de recursos ou quere acreditar unha situación excepcional, imprevista ou de especial necesidade que afecte negativamente á situación familiar, deberá acreditala para que se faga constar mediante informe social da traballadora social do Concello. No caso de que o número de solicitantes que cumplan os requisitos para a súa concesión excederá a cantidade orzamentaria, concederase por orde á puntuación acadada. En caso de empate darase preferencia ás unidades familiares con menor nivel de renda.1. INSTRUCCIÓN DO PROCEDEMENTO A instrucción do procedemento de concesión corresponderá á traballadora social do Concello de Cee, como profesional técnico de servizos sociais. A resolución corresponderá ó/á Alcalde/ Alcaldesa. A traballadora social elaborará unha proposta da que se porán de manifestó os datos do/a pai/nai/tutor/a do alumno, a resolución proposta e se acompañará dun informe onde se indicarán as incidencias e peculiaridades da concesión. No caso de que a solicitude estivera incompleta ou se precisase recabar máis información do/a solicitante, se lle requerirá para que, nun prazo de 10 días, presente a documentación requerida. No caso de non presentar a dita documentación arquivarase a solicitude. As solicitudes poderán desestimarse polos seguintes motivos: -Presentar a solicitude fóra de prazo ( coas excepcións recollidas no punto 5 sobre o prazo de presentación de solicitudes) -Non entregar a documentación esixida polos servizos administrativos -Se houbera evidencia de que os datos presentados son falsos ou existe ocultación de datos. De xeito excepcional e para aqueles casos nos que así se xustifique por razón sociais avaladas técnicamente, poderanse admitir, previo informe social favorable do servizo de traballo social, aqueles solicitantes que non cumpran algunas das condicións esixidas nas presentes bases ou non acheguen algunha da documentación esixida, e se estime recomendable polo interese dos menores. Posterior ó informe técnico dos servizos sociais, o expediente se someterá a informe de intervención e de secretaría previos á resolución da Concelleira Delegada de Benestar Social e Igualdade. A resolución notificarase ós interesados.1. PRAZO DE PRESENTACIÓN DE SOLICITUDES A publicación das presentes bases realizarase no taboleiro de anuncios do Concello de Cee, e anunciarase no Boletín Oficial da Provincia (BOP) a convocatoria, así coma o prazo de presentación de solicitudes. O prazo de presentación de solicitudes será de 15 días dende o día seguinte á publicación das bases da convocatoria no BOP. Non se admitirán por norma xeral solicitudes presentadas fóra de prazo coas excepcións de: -Alumnos que se tiveran trasladado de colexio durante o curso escolar e que na actualidade estean escolarizados e residan en Cee -Casos de grave precariedade familiar, cuxas causas foran posteriores á data de finalización do prazo ordinario de solicitude e debidamente acreditadas. A mera presentación da solicitude suporá que o/a solicitante coñece e acepta as presentes bases da convocatoria. As solicitudes deberán presentarse, segundo o modelo facilitado no Concello, dentro do plazo establecido, no rexistro municipal do Concello de Cee entre as 9:30 e as 13:00 h de luns a venres.1. BAREMO E CONTÍA DAS BOLSAS Como baremo a aplicar usaranse os mencionados no punto 2 “requisitos esixidos”. A contía da bolsa será o importe parcial ou total do comedor escolar do curso escolar. O inicio do pagamento estará supeditado á data da resolución da concesión das bolsas.2. PARTIDA ORZAMENTARIA E CONTÍA TOTAL DA SUBVENCIÓN A partida orzamentaria á que se imputarán os gastos derivados da concesión das axudas é a 230/481.00, cun crédito máximo de 2700 € (para cobertura dos meses de setembro a decembro de 2012). A concesión queda sometida á condición suspensiva de existencia de crédito adecuado e suficiente no exercicio 2013.3. PROCEDEMENTO DE REINTEGRO DE SUBVENCIÓNS PERCIBIDAS No caso de que con posterioridade ó pago dunha subvneción se descubra que o beneficiario non se atopaba nas condicións necesarias para acceder a elas, ou non xustificaran as cantidades xa percibidas en concepto de anticipa, estarán obrigadas a devolver as mesmas incrementadas no tipo de xuro do diñeiro, sen prexuízo das responsabilidades civís e penais que desen lugar.4. DISPOSICIÓN FINAL En todo aquello non regulado expresamente nestas bases, rexerase polas disposicións xerais recollidas na Ordenanza Xeral de subvencións e o resto de normativa reguladora de subvencións. Contra estas bases, que poñen fin á vía administrativa, poderase optar por: A. Intepoñer potestativamente recurso de reposición ante o mesmo órgano que dictou o acto, no prazo dun mes contado a partir do día seguinte da súa notificación, nos termos do art.116 e 117 da Lei 30/1992 de réxime xurídico das administración públicas e do procedemento administrativo común, na súa redacción dada pola Lei 47/1999. B. Interpoñer directamente recurso contencioso-administrativo ante os Xulgados do Contencioso-Administrativo, no prazo de dous meses contados dende o día seguinte da súa notificación, de conformidad eco establecido no art.46.1 da Lei 29/1998 reguladora da xurisdicción contencioso-administrativa. C. Asismesmo tamén se poderá empregar calquera outro recurso que se estime pertinente así como exercer as acción que procedan ante a xurisdicción competente. Cee, 29 de agosto de 2012 O Alcalde en funcións (por Resolución do 23/08/2012) Asdo. Daniel Oca González